Document ID: 32002R2104

Komisijos reglamentas (EB) Nr. 2104/2002
2002 m. lapkričio 28 d.
suderinantis Tarybos reglamentą (EB) Nr. 577/98 dėl darbo jėgos atrankinio tyrimo organizavimo Bendrijoje ir Komisijos reglamentą (EB) Nr. 1575/2000, įgyvendinantį Tarybos reglamentą (EB) Nr. 577/98 dėl nuostatų, susijusių su mokymo ir lavinimo kintamųjų sąrašu ir jų kodifikavimu, kad būtų galima tai naudoti duomenims perduoti nuo 2003 m.
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1998 m. kovo 9 d. Tarybos reglamentą (EB) Nr. 577/98 dėl darbo jėgos atrankinio tyrimo organizavimo Bendrijoje [1] su pakeitimais, padarytais Europos Parlamento ir Tarybos reglamentu (EB) Nr. 1991/2002 [2], ypač į jo 4 straipsnio 3 dalį,
kadangi:
(1) Dėl metodų ir sąvokų, ypač susijusių su oficialaus mokymo atskyrimu nuo kitų mokymosi rūšių ir klasifikacijos mokymo ir lavinimo srityse įgyvendinimu, raidos būtina suderinti mokymo ir lavinimo kintamųjų, nustatytų Reglamento (EB) Nr. 577/98 4 straipsnio 1 dalies h punkte, sąrašą.
(2) Todėl taip pat turi būti suderintas ir šių kintamųjų kodifikavimas, nustatytas 2000 m. liepos 19 d. Komisijos reglamento (EB) Nr. 1575/2000 [3] priede. Naujas sąrašas ir kodifikavimas turėtų būti įgyvendinti jau 2003 m., kad 2003 m. visiškai atitiktų visą gyvenimą trunkančio mokymosi ad hoc modulį [4].
(3) Šiame reglamente numatytos priemonės atitinka Tarybos sprendimu 89/382/EEB, Euratomas [5], įkurto Statistikos programų komiteto nuomonę,
PRIĖMĖ ŠĮ REGLAMENTĄ:
1 straipsnis
Tarybos reglamento Nr. 577/98 4 straipsnio 1 dalies h punktas pakeičiamas taip:
"h) mokymas ir lavinimas:
dalyvavimas oficialiame mokyme ar lavinime per paskutines keturias savaites:
- lygis,
- sritis;
dalyvavimas kursuose ir kitoje mokymosi veikloje per paskutines keturias savaites:
- bendra trukmė,
- paskutinių kursų ar kitos mokymosi veiklos tikslas,
- paskutinės mokymosi veiklos sritis,
- paskutinėje mokymosi veikloje dalyvavo darbo valandų metu;
įgytas išsilavinimas:
- aukščiausias įgytas mokymas ar išsilavinimas,
- šio aukščiausio lygio mokymo ir išsilavinimo sritis,
- metai, kuriais buvo įgytas aukščiausias išsilavinimas."
2 straipsnis
Šio reglamento priede nustatytas mokymo ir lavinimo kintamųjų kodifikavimas, kuris bus naudojamas perduoti duomenis nuo 2003 metų, pakeičia atitinkamus kintamuosius, nurodytus Komisijos reglamento (EB) Nr. 1575/2000 priede.
3 straipsnis
Šis reglamentas įsigalioja dvidešimtą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2002 m. lapkričio 28 d.

Labels: 12
9
19